cyanic-selkie/wikianc huggingface dataset:
Φίλιπποι
Οι Φίλιπποι ήταν αρχαία πόλη της Ανατολικής Μακεδονίας με αρχικό όνομα Κρηνίδες. Βρίσκεται στον σημερινό Νομό Καβάλας.
Ο Απόστολος Παύλος ίδρυσε στους Φιλίππους την πρώτη Χριστιανική Εκκλησία επί Ευρωπαϊκού εδάφους.
Από τη Νεολιθική εποχή στο Βασίλειο των Μακεδόνων
Η περιοχή των Φιλίππων κατοικείται τουλάχιστον από αυτόχθονες από την νεολιθική εποχή αδιαλείπτως. Βρίσκεται στη θέση Ντικλί Τας, ΝΑ του σημερινού οικισμού. Η ιστορία του οικισμού των Φιλίππων αρχίζει στα 360/359 π.Χ. όταν άποικοι από τη Θάσο ιδρύουν την πρώτη πόλη, τις Κρηνίδες. Όταν το 356 π.Χ. απειλούνταν από τους Θράκες, ζήτησαν τη βοήθεια του Φιλίππου Β΄, του πατέρα του Μεγάλου Αλεξάνδρου. Εκείνος, διαβλέποντας την οικονομική και στρατηγική σημασία της πόλης, την κατέλαβε, την οχύρωσε και τη μετονόμασε σε Φιλίππους.
Ρωμαϊκοί χρόνοι
Στα ρωμαϊκά χρόνια οι Φίλιπποι ήταν η σπουδαιότερη πόλη της ανατολικής Μακεδονίας, χτισμένη σε πολύ στρατηγική θέση και στο μέσο μιας πλούσιας σε αγαθά περιοχής. Μετά τη μάχη των Φιλίππων (το 42 π.Χ) μετατράπηκε σε ρωμαϊκή αποικία και αποικίστηκε από Ρωμαίους βετεράνους στρατιώτες, δύο φορές. Ο πρώτος αποικισμός (deductio) έγινε, αμέσως μετά τη μάχη, με εντολή του Αντώνιου και πήραν μέρος σε αυτόν απόμαχοι του ρωμαϊκού στρατού. Ο δεύτερος αποικισμός, στον οποίο συμμετείχαν και Ιταλοί πολίτες, έγινε μετά τη ναυμαχία του Άκτιου (31 π.Χ.) με εντολή του Οκταβιανού Αυγούστου, ο οποίος θεωρείτο δεύτερος οικιστής της πόλης, μετά τον Φίλιππο Β’ και για το λόγο αυτό η αποικία έφερε στο εξής το όνομα γένους του: colonia Iulia Augusta Philippensis. Δεδομένου ότι η αποικία είχε αγροτικό κυρίως χαρακτήρα, οι Ρωμαίοι άποικοι δεν εγκαταστάθηκαν μόνο μέσα στην πόλη των Φιλίππων αλλά και στις κώμες και τις αγροτικές επαύλεις που ήταν διάσπαρτες σε όλη την έκταση του τεράστιου territorium της αποικίας, το οποίο περιλάμβανε μέσα στα όριά του το μεγαλύτερο μέρος των σημερινών νομών Δράμας και Καβάλας, καθώς κι ένα μέρος της περιοχής Παγγαίου του νομού Σερρών. Σε επιγραφές αναφέρονται οι κάτοικοι (vicani) διαφόρων κωμών, όπως είναι : οι Καλπαπουρείται, Προυπτοσουρηνοί, Οχρίνοι, Ιολλίται, Τριπολίται, Κερδωζείς, Mediani, Nicaenses, Coreni, Scaporeni, Tasibasteni, Montani, Suritani.
Από τους Φιλίππους περνούσε η κύρια οδική αρτηρία της Εγνατίας οδού, η οποία μετά από πορεία 10-12 ρωμαϊκών μιλίων έφερνε στη Νεάπολη κι από κει στη Θράκη, όπως μαρτυρούν τα ρωμαϊκά Οδοιπορικά και τα μιλιάρια που βρέθηκαν ως τώρα. Στην πόλη εισερχόταν η Εγνατία από την πύλη της Αμφίπολης, περνούσε από το forum, όπου σώζεται και ένα πλακόστρωτο τμήμα της, εξερχόταν από την πύλη της Νεάπολης και αφού διέσχιζε ένα εκτεταμένο προάστιο, συνέχιζε την πορεία της προς νότο. Στους Φιλίππους είχε επίσης την αφετηρία του και ένας άλλος σημαντικός ρωμαϊκός δρόμος ο οποίος οδηγούσε διαδοχικά στις πόλεις Σίρις (Σέρρες), Ηράκλεια Σιντική και κατέληγε στην αρχαία Σαρδική (σημερινή Σόφια).
Από την άφιξη του Αποστόλου Παύλου στη Βυζαντινή εποχή
Πολύ σημαντική χρονολογία υπήρξε το έτος 49 ή 50 μ.Χ., όταν ο Απόστολος Παύλος επισκέφθηκε τους Φιλίππους και ίδρυσε την πρώτη Χριστιανική Εκκλησία της Ευρώπης. Το γεγονός αυτό ανάδειξε την πόλη σε μητρόπολη του Χριστιανισμού. Κατά τους Βυζαντινούς χρόνους, μεταξύ του 963 με 969 μ.Χ., ανοικοδομούνται τα τείχη της πόλης και κτίζονται οι πύργοι και το τείχος της ακρόπολης. Κατά τον 7ο αιώνα οι φυσικές καταστροφές και επιδρομές ανάγκασαν τον πληθυσμό να εγκαταλείψει το αστικό κέντρο και να μετατραπεί σε οχυρό, διατηρώντας τη σημασία του, λόγω της θέσης του πάνω στη βασική χερσαία αρτηρία ανατολής - δύσης. Τον 14 αιώνα επήλθε η ολοκληρωτική εγκατάλειψη της περιοχής.
Αρχαιολογικές έρευνες
thumb|right|200px|Το αρχαίο θέατρο των Φιλίππων thumb|right|200px|Επιγραφή με τα ονόματα Πυθόδωρος και Ισαγόρας, επιστατών του θεάτρου. thumb|right|200px|Η παλαιοχριστιανική Βασιλική Β' των Φιλίππων. Η ανασκαφική έρευνα άρχισε στους Φιλίππους στα 1914, από τη Γαλλική Αρχαιολογική Σχολή. Μετά το Β΄ Παγκόσμιο Πόλεμο, η Αρχαιολογική Υπηρεσία και η Αρχαιολογική Εταιρεία διενήργησαν συστηματικές ανασκαφές. Το 1962 ανακαλύφθηκε στους Φιλίππους πλήθος ευρημάτων. Σήμερα, η Αρχαιολογική Υπηρεσία, το Αριστοτέλειο Πανεπιστήμιο Θεσσαλονίκης και η Γαλλική Αρχαιολογική Σχολή συνεχίζουν την αρχαιολογική έρευνα. Τα ευρήματα των ανασκαφών εκτίθενται στο Αρχαιολογικό Μουσείο Φιλίππων.
Αναστηλωτικές εργασίες έχουν γίνει στα περισσότερα μνημεία του Αρχαιολογικού Χώρου Φιλίππων. Σήμερα βρίσκεται σε εξέλιξη ένα πρόγραμμα στερέωσης, αναστήλωσης και ανάπλασης του αρχαίου θεάτρου, στο πλαίσιο του Ευρωπαϊκού προγράμματος 1994 «Ιστορικά Κτήρια και Χώροι Θεαμάτων».
Κατά τη διάρκεια της 40ής Συνόδου της ΟΥΝΕΣΚΟ που πραγματοποιήθηκε στην Κωνσταντινούπολη, αποφασίστηκε, στις 15 Ιουλίου 2016, η εγγραφή του Αρχαιολογικού Χώρου στον Κατάλογο Μνημείων Παγκόσμιας Κληρονομιάς.
Εξωτερικοί σύνδεσμοι
Κατηγορία:Πόλεις της αρχαίας Μακεδονίας Κατηγορία:Αρχαιολογικοί τόποι στην Καβάλα Κατηγορία:Μνημεία Παγκόσμιας Κληρονομιάς στην Ελλάδα Κατηγορία:Ρωμαϊκοί αρχαιολογικοί τόποι στην Ελλάδα
Τζοβάννι νταλλε Κάρτσερι
Ο Τζιοβάνι/Ιωάννης (απεβ. 1358) από την Οικογένεια νταλλε Κάρτσερι ήταν τριτημόριος της Εύβοιας ως κύριος της Χαλκίδας.
Ο Τζιοβάνι νυμφεύτηκε τη Φιορέντσα Σανούδου, κόρη του Τζιοβάνι Α'. Είχαν γιο τον που διαδέχθηκε τον πατέρα του το 1358 ως κύριος της Χαλκίδας. Το 1361 η χήρα Φιορέντσα γίνεται δούκισσα της Νάξο ως το 1371, οπότε ο Νικολό κληρονομεί και το δουκάτο της Νάξου.
Πηγές
Κατηγορία:Τριτημόριοι της Εύβοιας Κατηγορία:Οικογένεια νταλλε Κάρτσερι
Ευρωπαϊκό Πρωτάθλημα Πήλινου Στόχου 1968
Το Ευρωπαϊκό Πρωτάθλημα Πήλινου Στόχου 1968 ήταν η 13η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στη Ναμύρ, στο Βέλγιο. Το αγώνισμα του τραπ έγινε στις 20–23 Ιουνίου και συμμετείχαν 147 αθλητές από 14 χώρες. Το σκιτ έγινε στις 27–30 Ιουνίου και συμμετείχαν 190 αθλητές από 14 χώρες. Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά). Παράλληλα διοργανώθηκε το πρωτάθλημα νέων.
Στον πίνακα των μεταλλίων την πρώτη θέση κατέκτησε η Δυτική Γερμανία με 3 χρυσά μετάλλια και 4 συνολικά. Η Γαλλία κέρδισε τη δεύτερη θέση με 2 χρυσά μετάλλια. Την τρίτη θέση κατέκτησε η Σοβιετική Ένωση με 1 χρυσό μετάλλιο και 7 συνολικά.
Γυναίκες
¹Σύμφωνα με την ιστοσελίδα Sport.komplett.de, το χάλκινο μετάλλιο κέρδισε η Γαλλίδα Φρανσουάζ Ρομπρόλ.
Συνθέσεις
Οι ακόλουθοι αθλητές εκπροσώπησαν την Ελλάδα.
Παραπομπές
1968 Κατηγορία:Αθλητισμός στο Βέλγιο Κατηγορία:Σκοποβολή το 1968
Άγιος Σώζων
Με το όνομα αυτό είναι γνωστοί τρεις άγιοι της Ορθόδοξης Εκκλησίας:
Παγκόσμιο πρωτάθλημα Φόρμουλα 1 (2014)
Το Παγκόσμιο Πρωτάθλημα Φόρμουλα 1 του 2014 είναι το 65ο που διοργάνωσε η FIA και περιλαμβάνει 19 Γκραν Πρι. Ξεκίνησε την 16η Μαρτίου στη Μελβούρνη της Αυστραλίας και ολοκληρώθηκε την 23η Νοεμβρίου στο Αμπού Ντάμπι. Στο Πρωτάθλημα πήραν μέρος 22 οδηγοί. Τη σεζόν αυτή εντάχθηκε στο καλεντάρι το Γκραν Πρι της Ρωσίας και το Γκραν Πρι της Αυστρίας αντικαθιστώντας τα Γκραν Πρι της Ινδίας και της Κορέας. Επίσης ήταν η πρώτη φορά στην ιστορία της Φόρμουλα 1 που στον τελευταίο αγώνα του Πρωταθλήματος οι βαθμοί μέτρησαν διπλοι.
Ο Σεμπάστιαν Φέτελ ξεκίνησε την σεζόν προσπαθώντας να υπερασπιστεί τον τίτλο του, αλλά αναδείχθηκε νέος Παγκόσμιος Πρωταθλητής ο Λιούις Χάμιλτον για 2η φορά στην καριέρα του. Νέα πρωταθλήτρια ήταν η ομάδα της Mercedes και αυτή ήταν η πρώτη κατάκτηση της συγκεκριμένης ομάδας.
Ομάδες και Οδηγοί
180px|thumb|right|Ο νέος Παγκόσμιος Πρωταθλητής, Λιούις Χάμιλτον 180px|thumb|right|Ο περσινός Παγκόσμιος Πρωταθλητής, Σεμπάστιαν Φέτελ Οι ακόλουθες ομάδες και οδηγοί συμμετείχαν στη σεζόν του 2014.
Εμείς κι Εμείς
Εμείς κι Εμείς είναι ο τίτλος μιας κωμικής τηλεοπτικής σειράς που δημιουργήθηκε από τον Πάνο Αμαραντίδη και τον Σπύρο Μεταλληνό, και προβλήθηκε από τους τηλεοπτικούς δείκτες του Mega Channel τις σεζόν 1994-98. Ως επίκεντρο έχει τη ζωή μιας παρέας ανθρώπων με εντελώς διαφορετικούς χαρακτήρες, στη τέταρτη δεκαετία της ζωής τους, οι οποίοι ζουν στην ίδια πολυκατοικία στη περιοχή του Μετς.
Παγκόσμιο πρωτάθλημα Φόρμουλα 1 (2014)
Πρόγραμμα
250px|μικρογραφία|δεξιά|Η νέα πίστα στο Σότσι της Ρωσίας
Εμείς κι Εμείς
Υπόθεση
Στο ισόγειο μιας πολυκατοικίας, στη περιοχή του Μετς, ζει ο Στέλιος Δαμίγος (Στέλιος Παύλου) που είναι ηλεκτρολόγος αυτοκινήτων με τη σύζυγο του, τη Μαρία Θεοφάνους-Δαμίγου (Μαρία Φιλίππου) που είναι ιδιοκτήτρια του κτιρίου και φιλόλογος με καταγωγή από τη Κύπρο. Στον επάνω όροφο, σε ένα δυάρι, μένει η Σμαράγδα Λαζαρίδου (Σμαράγδα Διαμαντίδου), ιατρική επισκέπτης στο επάγγελμα, με τη μεγαλύτερη αδελφή της την Αντωνία (Μαρία Κανελλοπούλου), ιδιαιτέρα γραμματέα και ανύπαντρη. Επιπλέον, μαζί τους ζει και ο σύντροφος της Σμαράγδας, ο Βασίλης Παπαδόπουλος (Βασίλης Κούκουρας), ένας νεαρός, ωραίος, επίδοξος ηθοποιός του "ποιοτικού χώρου" αλλά μονίμως άνεργος. Στην ίδια πολυκατοικία και η Νατάσα Σαριτζόγλου (Νατάσα Μανίσαλη), μια πληθωρική γυναίκα που εργάζεται στις Δημόσιες Σχέσεις μεγάλης δισκογραφικής εταιρίας, ο Μάκης Τουφεξής (Γιώργος Γιαννούτσος), ο οποίος είναι ένας φοβερός τύπος, sex maniac, πλην όμως looser από γεννησιμιού του, που δουλεύει σαν ξεναγός. Τέλος, τους ένοικους της πολυκατοικίας ολοκληρώνει η Παρθένα (Ελένη Γερασιμίδου), μια αφελής γυναίκα ποντιακής καταγωγής, ξαδέρφη των αδελφών Λαζαρίδη, η οποία μάλιστα διατηρεί και κατάστημα ψιλικών στη γειτονιά. Τα έργα και οι ημέρες μιας παρέας πολύ αγαπημένης, που ξέρει πολύ καλά ότι ακόμα και όταν μαλώνουν, τελικά χώρια δεν μπορούν να ζήσουν επ' ουδενί.
Παγκόσμιο πρωτάθλημα Φόρμουλα 1 (2014)
Βαθμολογία οδηγών
Η βαθμολογία για το πρωτάθλημα των οδηγών είχε ως εξής:
Εμείς κι Εμείς
Παρθένα Ουσταμπασίδου
Η Παρθένα Ουσταμπασίδου (Ελένη Γερασιμίδου) είναι μια γυναίκα κοντά στη πέμπτη δεκαετία της ηλικίας της, Ελληνίδα Πόντια, με καταγωγή από το Νοβοροσίσκ της Ρωσίας, που εγκαταστάθηκε από το Κιλκίς στην Αθήνα, λίγο μετά την αρχή της σειράς. Είναι ξαδέλφη της Σμαράγδας και της Αντωνίας από τη πλευρά της μητέρας τους. Στα πρώτα επεισόδια της σειράς, εμφανίζεται ως έκτακτη συμμετοχή, αλλά από το δέκατο επεισόδιο και μέχρι το τέλος του τρίτου κύκλου, γίνεται μια από τους πρωταγωνιστές. Στα πρώτα επεισόδια που εμφανίζεται ως μια συντηρητική, αυστηρή αλλά καλόκαρδη γυναίκα και σταδιακά μετατρέπεται σε μια χειραφετημένη και μοντέρνα γυναίκα, με επιβολή στον σύζυγο της τον Αντώνη και πολλές κοινωνικές επαφές. Προσπαθεί να προσαρμοσθεί στη σύγχρονη ζωή και μαθαίνει συνεχώς καινούργιες λέξεις από την Αντωνία. Στις αρχές του τρίτου κύκλου (1996-97) αγοράζει το κατάστημα ψιλικών στη γειτονιά τους και γίνεται "επιχειρηματίας". Στα τελευταία επεισόδια του 3ου κύκλου η παρουσία της στη σειρά ελαττώνεται και ο λόγος για την απουσία της είναι η αρρώστια μιας ηλικιωμένης και αγαπημένης της θείας από το Κιλκίς. Επέστρεψε μόνο στο τελευταίο επεισόδιο του 3ου κύκλου για το χορευτικό του εξωραϊστικού συλλόγου και έπειτα δεν εμφανίστηκε ξανά στη σειρά, παρά αναφέρθηκε ελάχιστες φορές στα πρώτα επεισόδια του 4ου κύκλου. Είναι άγνωστο το αν τελικά κάποια στιγμή επέστρεψε στο Μετς με τον σύζυγο της ή αν αποφάσισε να μείνει για πάντα στο Κιλκίς. Ειπώθηκε πάντως από τη ξαδέρφη της Αντωνία ότι δεν σκόπευε να επιστρέψει μέχρι η θεία της να αφήσει τη τελευταία πνοή.
Παγκόσμιο πρωτάθλημα Φόρμουλα 1 (2014)
Βαθμολογία οδηγών
‡ - Οι οδηγοί θα κερδίσουν διπλάσιους πόντους στον τελευταίο αγώνα στο Άμπου Ντάμπι.
Βαθμολογία κατασκευαστών
Μετά την κατάκτηση του 1–2 από τους πιλότους της Mercedes στο Γκραν Πρι της Ρωσίας, το αποτέλεσμα ήταν αρκετό για να εξασφαλίσει η Mercedes το πρώτο της Παγκόσμιο Πρωτάθλημα Κατασκευαστών, παρότι υπολοίπονταν τρεις ακόμη αγώνες για να λήξει η σεζόν.
Εμείς κι Εμείς
Βασίλης Παπαδόπουλος
Ο Βασίλης Παπαδόπουλος (Βασίλης Κούκουρας) είναι ένας νεαρός ηθοποιός και πολύ ωραίος άντρας. Έχει δεσμό με τη Σμαράγδα, με την οποία και συζεί σε μια γκαρσονιέρα. Η σχέση του πηγαίνει πάρα πολύ καλά, ωστόσο ενώ θέλουν να ζήσουν τον έρωτα τους ήσυχα όπως όλα τα φυσιολογικά ζευγάρια, έχουν μονίμως την Αντωνία πάνω από το κεφάλι τους να τους χαλάει οποιαδήποτε ρομαντική ατμόσφαιρα. Συχνά η γοητεία του γίνεται θέμα τσακωμού με τη Σμαράγδα, αφού εκείνη ζηλεύει οποιαδήποτε γυναίκα τον φλερτάρει στη δουλειά του.
Παγκόσμιο πρωτάθλημα Φόρμουλα 1 (2014)
Βαθμολογία κατασκευαστών
Η βαθμολογία για το πρωτάθλημα των κατασκευαστών είχε ως εξής:
Εμείς κι Εμείς
Σμαράγδα Λαζαρίδου
Η Σμαράγδα Λαζαρίδου (Σμαράγδα Διαμαντίδου) είναι η μικρή αδελφή της Αντωνίας, αλλά με άρδην διαφορετικό χαρακτήρα από εκείνη, λίγο αθυρόστομη, αδιάφορη γι' αυτά που ανησυχούν οι άλλοι συνήθως, κυκλοθυμική, ζηλιάρα και ερωτική στη σχέση της με τον Βασίλη. Είναι νέα, όμορφη και απελευθερωμένη, ενώ εργάζεται ως ιατρική επισκέπτης. Αγνοεί τα ήθη και τα έθιμα και αδιαφορεί για την Ποντιακή καταγωγή της. Στο τέλος της σειράς παντρεύεται τον Βασίλη.
Αντωνία Λαζαρίδου
Η Αντωνία Λαζαρίδου (Μαρία Κανελλοπούλου) εργάζεται ως ιδιαιτέρα γραμματέας και είναι αδελφή της Σμαράγδας. Ζει μαζί με την αδελφή της και τον Βασίλη σε μια γκαρσονιέρα ενώ σαν χαρακτήρας, είναι μοναχική, ενίοτε μελαγχολική και παλαιά, αναρχική ιδεολόγος. Πολλές φορές παρουσιάζεται και ως μανιακή με τη καθαριότητα και ζηλιάρα απέναντι στη Σμαράγδα και τη σχέση της. Στο τέλος της σειράς κατάφερε να παντρευτεί και μετακόμισε ύστερα από πολλά χρόνια, που συγκατοικούσε με τη μικρότερη αδελφή της. Εικάσθηκε ότι ο χαρακτήρας αυτός ήταν λίγο επιτηδευμένος.
Παγκόσμιο πρωτάθλημα Φόρμουλα 1 (2014)
Εξωτερικοί σύνδεσμοι
2014 Φόρμουλα 1
Εμείς κι Εμείς
Μαρία Θεοφάνους-Δαμίγου
Η Μαρία Θεοφάνους-Δαμίγου (Μαρία Φιλίππου) εργάζεται ως φιλόλογος σε ένα λύκειο. Κατάγεται από τη Κύπρο και ήρθε στην Ελλάδα, όταν σπούδαζε φιλολογία στη Θεσσαλονίκη. Έπειτα, ο πατέρας της της αγόρασε ένα διώροφο νεοκλασικό στο Μετς, όπου και διορίσθηκε ως καθηγήτρια. Στο πρώτο επεισόδιο του πρώτου κύκλου παντρεύεται με τον Στέλιο. Θεωρεί όμως ότι ο σύζυγος της είναι λίγο αμόρφωτος και άξεστος και πολλές φορές τον προσβάλλει. Είναι υπεροπτική, λίγο υστερική και με έντονη τη κυπριακή καταγωγή της. Στο τέλος του πρώτου κύκλου απέκτησε ένα αγοράκι με τον Στέλιο και στο τέλος του τέταρτου κύκλου έμεινε και πάλι έγκυος.
Στέλιος Δαμίγος
Ο Στέλιος Δαμίγος (Στέλιος Παύλου) είναι ο σύζυγος της Μαρίας και πετυχημένος ηλεκτρολόγος. Όπως και η Μαρία έτσι και εκείνος πολλές φορές τη πειράζει και της κάνει κριτική σε διάφορα πράγματα, όπως για παράδειγμα το ότι είναι τροφαντή. Είναι πολύ πιστός στη γυναίκα του και ένας στοργικός πατέρας. Κάνει πολύ παρέα με τον Μάκη και τον Βασίλη, ενώ συχνά του αρέσει να παίρνει θέση στα ξένα προβλήματα, θεωρώντας ότι μπορεί να βοηθήσει να λυθούν, αλλά η σύζυγος του επεμβαίνει και του λέει να μην ανακατεύεται σε ξένες υποθέσεις.
Μάκης Τουφεξής
Ο Μάκης Τουφεξής (Γιώργος Γιαννούτσος) είναι από τους άνδρες της παρέας και ο πιο αποτυχημένος στις γυναίκες, αν και αρκετά καλόκαρδος και φιλικός. Εργάζεται σαν ξεναγός και εκνευρίζεται όταν η μητέρα του, Ερμιόνη, τον επισκέπτεται χωρίς να του τον ειδοποιήσει και μπλέκεται στα προσωπικά του. Θεωρεί τον εαυτό του ωραίο και γοητευτικό, αλλά κάτι τέτοιο δεν ισχύει. Στο τέλος της σειράς παντρεύεται μια καλλιεργημένη κοπέλα, τη Θεολογία.
Αντώνης Τζουμανίκας
Ο Αντώνης Τζουμανίκας (Αντώνης Ξένος) είναι ο σύζυγος της Παρθένας και ιδιοκτήτης ενός καταστήματος παπουτσιών. Σαν χαρακτήρας είναι ευαίσθητος, γλυκός, τρυφερός και αγαπάει πολύ τη γυναίκα του, σε σημείο που της κάνει όλα τα χατίρια και την αφήνει να έχει αυτή το πάνω χέρι στο σπίτι τους, "σέρνοντας τον από τη μύτη". Έχει μια αδελφή, την Τασσώ, η οποία είναι επιλοχίας στον στρατό και η οποία ήταν αρχικά αντίθετη στο να παντρευτεί ο αδελφός της την Παρθένα.
Χάμπος (Χαράλαμπος) Ουσταμπασίδης
Ο Χάμπος Ουσταμπασίδης (Τάσος Πεζιρκιανίδης) είναι αδελφός της Παρθένας και ξάδελφος των αδελφών Λαζαρίδη. Ένας άνδρας παλαιών ιδεών, αυταρχικός, που αν και αγαπάει και νοιάζεται για την αδελφή του, είναι πολύ σκληρός και αυστηρός μαζί της. Στις τρεις πρώτες σεζόν εμφανίζεται σε έκτακτες συμμετοχές και εγκαθίσταται μόνιμα στον τέταρτο κύκλο της σειράς, μετά την αποχώρηση της Παρθένας και του Αντώνη, αναλαμβάνοντας ψιλικατζίδικο και το σπίτι της αδελφής του. Στο τέλος της σειράς παντρεύεται την Κατερίνα, μια νεαρή, πολύ όμορφη κοπέλα που εργάζεται ως κομμώτρια στη γειτονιά.
Τέλης Κανδύλης
Ο Τέλης Κανδύλης (Κωνσταντίνος Κατσέλης) μπαίνει στη ζωή της παρέας, στις αρχές του τρίτου κύκλου. Είναι φοιτητής οδοντιατρικής και γίνεται ο καλύτερος φίλος του Μάκη. Παρά το γεγονός ότι είναι ένα πάρα πολύ ωραίο παιδί, με πολλές κατακτήσεις στο γυναίκειο φύλο, δεν τον βλέπουμε να παντρεύεται στο τέλος.
Κατερίνα Αυγουλομάτη
Η Κατερίνα Αυγουλομάτη (Κατερίνα Σασλή) είναι μια νεαρή κοπέλα, πολύ όμορφη και μοντέρνα, που εργάζεται ως κομμώτρια στη γειτονιά. Λόγω των συχνών επισκέψεων που κάνει στο ψιλικατζίδικο της Παρθένας, γνωρίζει τον Χάμπο και ερωτεύονται παρά τη μεγάλη διαφορά της ηλικίας τους. Στο τέλος της σειράς τον παντρεύεται.
Α' Κύκλος (1994-95)
Στη πρώτη σκηνή του πρώτου επεισοδίου ο Στέλιος και η Μαρία μπαίνουν στο σπίτι τους μετά τον γάμο τους συνοδεία των φίλων τους. Έτσι παρουσιάζεται η αρχική παρέα, ο σκληρός πυρήνας και οι χαρακτήρες που παρέμειναν σταθεροί στη διάρκεια της σειράς: η Σμαράγδα, ο Βασίλης, ο Στέλιος, η Μαρία, η Αντωνία, η Νατάσα και ο Μάκης. Στα πρώτα επεισόδια τη παρέα επισκέπτεται η Παρθένα, εξαδέλφη της Σμαράγδας και της Αντωνίας, η οποία μετά από μια ευτράπελη κατάσταση θα γνωρίσει πραγματικά τη παρέα και μετά από λίγα επεισόδια θα επιστρέψει και θα εγκατασταθεί μόνιμα κοντά στα μέλη της παρέας. Αρχικά δεν ήταν επιθυμητή στη παρέα, αλλά αργότερα ενσωματώθηκε και τη λάτρεψαν. Στη μέση του πρώτου κύκλου θα γνωρίσει τον Αντώνη, τον Αντωνάκη της, και θα κάνουν μια μόνιμη σχέση. Η αδελφή του Αντώνη θα γνωρίσει τη Παρθένα και μετά την αρχική σθεναρή άρνηση της, θα τη δεχθεί σαν νύφη της. Ανάμεσα στις ιστορίες του πρώτου κύκλου περιλαμβάνονται η εγκυμοσύνη της Μαρίας, η αμνησία της Παρθένας, η προσπάθεια του Μάκη να μείνει με τη Θεολογία, τα ιδιαίτερα μαθήματα της Μαρίας, μια χειμερινή εκδρομή με απρόοπτα και η απόφαση του Βασίλη να παίξει σε μια τηλεοπτική σειρά. Ο πρώτος κύκλος κλείνει με τη γέννηση του γιου της Μαρίας.
Β' Κύκλος (1995-96)
Στο πρώτο επεισόδιο φαίνονται συνοπτικά τα έργα της παρέας από το τέλος του πρώτου κύκλου μέχρι τις αρχές του φθινοπώρου. Επίσης οι ήρωες πηγαίνουν για μπάνιο όλοι μαζί σε μια παραλία, όπου συμβαίνουν διάφορα ευτράπελα. Αφού τελειώνουν οι διακοπές, οι φίλοι της παρέας ξανασυγκεντρώνονται στο Μετς. Στα πρώτα επεισόδια ο Χάμπος, αδελφός της Παρθένας, θέλει να παντρέψει τη Παρθένα με έναν φίλο του και η Παρθένα μόλις το μαθαίνει απελπίζεται και ζητά τη βοήθεια της παρέας. Μέσω ενός περίπλοκου σχεδίου τελικά αρραβωνιάζεται τον Αντωνάκη και στο Χριστουγεννιάτικο επεισόδιο παντρεύονται. Στα ανοιξιάτικα επεισόδια, η παρέα ζει διάφορες κωμικές καταστάσεις όπως η επίσκεψη μιας κομπογιαννίτισσας αισθητικού, μιας "δαρμένης" από τον σύζυγο της, ενός ζητιάνου που τον μεταμορφώνουν σε λόρδο και η ινκόγκνιτο επίσκεψη της Σμαράγδας στα πλατό της σειράς που πρωταγωνιστεί ο Βασίλης για να τον παρακολουθήσει, υποψιαζόμενη ότι την απατά. Ο δεύτερος κύκλος κλείνει γιορτάζοντας τα 39α γενέθλια της Παρθένας και η σειρά εύχεται καλό καλοκαίρι.
Γ' Κύκλος (1996-97)
Η παρέα μπαίνει στο φθινόπωρο του 1996 με την επίσκεψη του μετροπόντικα κάτω από το Μετς, που νομίζουν ότι είναι σεισμός και τρομοκρατούνται και βγαίνουν έξω, φαινόμενοι έτσι να δρουν σε έναν εξωτερικό χώρο για πρώτη φορά στην ιστορία της σειράς. Έτσι εκτός από τα σπίτια των πρωταγωνιστών, σαν χώρος δράσης είναι τώρα και ένας δρόμος και ένα κατάστημα ψιλικών, αυτό που αγοράζει η Παρθένα. Σε αυτή τη σεζόν θα ζήσουν διάφορες περιπέτειες όπως έναν έρωτα από τηλεφώνου της Σμαράγδας, τη κατάθλιψη της Αντωνίας, την επίδραση της δόξας του Βασίλη στην οικογένεια Λαζαρίδου, την επίσκεψη ενός γνωστού από τη Σαουδική Αραβία, μια ακρόαση για να βρεθεί άνδρας για τη κυρία Ερμιόνη, τις αλληλοαπιστίες του Στέλιου και της Μαρίας, καθώς και τα μπλεξίματα της Παρθένας με την εφορία και την αστυνομία. Βαθμιαία η παρουσία της Παρθένας στη σειρά μειώνεται και στα τελευταία τρία επεισόδια η Παρθένα δεν φαίνεται καθόλου στο πλατό της σειράς. Κάποια στιγμή ταξιδεύει στο Κιλκίς για να κουράρει μια ηλικιωμένη θεία της και την αντικαθιστά ο αδελφός της στο μαγαζί της. Τελικά, στο τελευταίο επεισόδιο του τρίτου κύκλου επιστρέφει για το χορευτικό που θα κάνει η παρέα στον εξωραϊστικό σύλλογο της περιοχής και με το τέλος του κύκλου σταματά οριστικά η παρουσία της στη σειρά.
Δ' Κύκλος (1997-98)
Αυτή τη σεζόν θα τη χαρακτήριζε κανείς πιο πολύ μιούζικαλ παρά οικογενειακή κωμωδία απ' ότι οι τρεις προηγούμενες. Παρ' όλα αυτά όμως οι περιπέτειες τις παρέας συνεχίζονται. Με την Αντωνία και τη Νατάσα που το ρίχνουν στο ποτό και πέφτουν κάτω ξερές, με τον Μάκη και τον Χάμπο να μονομαχούν για μια ωραία γυναίκα, την Ερμιόνη που πάει να κάνει πλαστική και ερωτεύεται τον γιατρό, τη ξαφνική επίσκεψη μιας Ελληνοαμερικανίδας που παρουσιάζεται ως η χαμένη αδερφή του Χάμπου, τη τρέλα της Αντωνίας με τους κλέφτες κτλ. Τέλος, φαίνονται όλοι οι ανύπαντροι ήρωες, εκτός από τον Τέλη, να ανεβαίνουν τα σκαλιά της εκκλησίας. Ο Βασίλης με τη Σμαράγδα, ο Μάκης με τη Θεολογία, ο Χάμπος με τη Κατερίνα, η Ερμιόνη με τον πλαστικό-χειρούργο, καθώς και η Αντωνία και η Νατάσα με δύο άντρες που γνώρισαν σε ένα μπαρ, με κουμπάρους τον Στέλιο, τη Μαρία και τον Τέλη.
Εξωτερικοί σύνδεσμοι
Επίσημη ιστοσελίδα της σειράς
Κατηγορία:Τηλεοπτικές σειρές Mega Κατηγορία:Ελληνικές κωμικές τηλεοπτικές σειρές
Σταυράκιος (ευνούχος)
Ο Σταυράκιος (λατιν. Stauracius) (απεβ. 3 Ιουνίου 800) ήταν Ρωμαίος αξιωματούχος, ευνούχος, ο οποίος έγινε ένας από τους πιο σημαντικούς και με επιρροή συνεργάτες της Αυτοκράτειρας των Ρωμαίων Ειρήνης της Αθήνας (β. π. 797–802). Ενεργούσε ως ο πρώτιστος λογοθέτης κατά την αντιβασιλεία της για τον νεαρό γιο της, τον Αυτοκράτορα Κωνσταντίνο ΣΤ΄ (β. 780–797) από το 780, έως ότου ανατράπηκε και εξορίστηκε από στρατιωτική εξέγερση υπέρ του νεαρού Αυτοκράτορα το 790. Όταν αποκαταστάθηκε στην εξουσία από τον Κωνσταντίνο ΣΤ΄ μαζί με την Ειρήνη το 792, ο Σταυράκιος τη βοήθησε στην τελική απομάκρυνση, τύφλωση και ίσως στη δολοφονία του γιου της το 797. Η θέση του στη συνέχεια απειλήθηκε από την άνοδο ενός άλλου ισχυρού ευνούχου, του Αετίου. Η αυξανόμενη αντιπαλότητά τους και οι Αυτοκρατορικές φιλοδοξίες του Σταυρακίου έπαυσαν μόνο με το τέλος του τελευταίου.
Πρώτος υπουργός κατά την αντιβασιλεία της Ειρήνης
Ο Σταυράκιος αναδείχθηκε το 781, όταν η Ειρήνη, ως αντιβασίλισσα για τον 10ετή γιο της Κωνσταντίνο ΣΤ΄, τον διόρισε στη θέση τού λογοθέτη του Δρόμου, υπουργού Επικοινωνιών & Εξωτερικών της Ρωμαϊκής Αυτοκρατορίας. Ήδη κατείχε τον υψηλό βαθμό του πατρικίου, αλλά μέσω αυτού τού διορισμού ο Σταυράκιος έγινε, με τα λόγια του χρονογράφου Θεοφάνη του Ομολογητή, "ο πρώτιστος άνθρωπος της εποχής του και υπεύθυνος για τα πάντα" στο μεγαλύτερο μέρος της βασιλείας της Ειρήνης, που ακολούθησε. Αυτός ο διορισμός ήταν μέρος τής σταθερής πολιτικής τής Ειρήνης να βασίζεται σε ευνούχους αξιωματούχους ως υπουργούς και στρατηγούς· η πολιτική αυτή σε μεγάλο βαθμό ήταν το αποτέλεσμα τής δυσπιστίας της απέναντι στους στρατηγούς τού συζύγου της Λέοντα Δ΄ (β. 775-780) και τού πατέρα του Κωνσταντίνου Ε΄ (β. 741-775). Οι στρατηγοί, πιστοί δυνατά στη δυναστεία των Ισαύρων και στις έντονες εικονοκλαστικές πολιτικές της, θα μπορούσαν να απειλήσουν τη θέση της: ήδη λίγες εβδομάδες μετά το τέλος του Λέοντα Δ΄, η Ειρήνη είχε ματαιώσει ένα σχέδιο του παλατιού για να τεθεί ο αδελφός του καίσαρας Νικηφόρος, στον θρόνο.
Αυτή η εξάρτηση από τούς ευνούχους προκάλεσε κάποια εχθρότητα στον στρατό. Η δυσαρέσκεια για τον διορισμό του Σταυράκιου σε αυτή την ισχυρή θέση, δόθηκε από τους Ρωμαίους χρονογράφους ως τον λόγο, για την -αρχικά μυστική- αποστασία του εξέχοντος Αρμένιου στρατηγού του Θέματος των Βουκελλαρίων Τατζάτη, στους Άραβες το 782. Αυτό ήταν ένα κρίσιμο πλήγμα για τους Ρωμαίους, που εκείνη την εποχή είχαν σχεδόν καταφέρει να περικυκλώσουν τον εισβολέα στρατό τού μετέπειτα Χαλίφη Χαρούν αλ Ρασίντ (β. 786-809). Σύμφωνα με την πρόταση του Τατζάτη, ο Χαρούν ζήτησε διαπραγματεύσεις, αλλά όταν έφτασαν οι Αυτοκρατορικοί απεσταλμένοι, συμπεριλαμβανομένου του Σταυράκιου, συνελήφθησαν και κρατήθηκαν ως όμηροι. Σε αυτό το σημείο, ο Τατζάτης και οι άνδρες του πήγαν φανερά αυτομολώντας στον χαλίφη. Ο Σταυράκιος και οι άλλοι απεσταλμένοι ελευθερώθηκαν, μόνο όταν η Αυτοκράτειρα Ειρήνη αποδέχτηκε τους σκληρούς όρους του Χαλίφη για μία τριετή εκεχειρία, συμπεριλαμβανομένης της ετήσιας πληρωμής ενός τεράστιου φόρου 70.000 ή 90.000 χρυσών ντινάρ και της παράδοσης περισσότερων από 10.000 μεταξωτών ενδυμάτων.
Τον επόμενο χρόνο ο Σταυράκιος ηγήθηκε μιας Αυτοκρατορικής εκστρατείας εναντίον των Σλαβικών κοινοτήτων (Σκλαβηνιών) της Ελλάδας. Ξεκινώντας από την Κωνσταντινούπολη, ο Αυτοκρατορικός στρατός ακολούθησε τις Θρακικές ακτές, πέρασε στη Μακεδονία και στη συνέχεια νότια στη Θεσσαλία, την Κεντρική Ελλάδα και την Πελοπόννησο. Αυτή η εκστρατεία αποκατέστησε ένα μέτρο της Ρωμαϊκής Αυτοκρατορικής εξουσίας επάνω σε αυτές τις περιοχές και συγκέντρωσε λεία από τους νικημένους και εισφορές από τους ντόπιους. Η Αυτοκράτειρα Ειρήνη αντάμειψε τον πιστό υπουργό της επιτρέποντάς του να εορτάσει έναν θρίαμβο στον Ιππόδρομο της Κωνσταντινούπολης τον Ιανουάριο του 784.
Ανορθωμένη από την επιτυχία αυτή, η οποία ακολουθήθηκε από την αποκατάσταση του Αυτοκρατορικού ελέγχου στο μεγαλύτερο μέρος της Θράκης ως τη Φιλιππούπολη, η Ειρήνη κινήθηκε προς την αποκατάσταση της προσκύνησης των εικόνων, η οποία είχε απαγορευθεί από τον πεθερό της Κωνσταντίνο Ε΄. Μία νέα Οικουμενική Σύνοδος συγκλήθηκε. Αρχικά το 786 πραγματοποιήθηκε στην Εκκλησία των Αγίων Αποστόλων στην Κωνσταντινούπολη, αλλά οι στρατιώτες των Ταγμάτων (τα οποία είχαν ιδρυθεί από τον Κωνσταντίνο Ε΄) και οι πιστοί στις εικονομαχικές πολιτικές του, συγκεντρώθηκαν έξω σε διαμαρτυρία και ανάγκασαν τη Σύνοδο να διαλυθεί. Προκειμένου να εξουδετερώσει την αντίδρασή τους, η Ειρήνη έστειλε τα Ταγμάτα στη στρατιωτική βάση τής Μαλάγινας στη Βιθυνία, φαινομενικά ως προετοιμασία για μία εκστρατεία κατά των Αράβων. Εκεί, περίπου 1.500 στρατιώτες απολύθηκαν, ενώ ο Σταυράκιος έφερε πιστά θεματικά στρατεύματα από τη Θράκη, για να φρουρήσει την πρωτεύουσα. Στη συνέχεια η Ειρήνη συνέστησε εκ νέου το συμβούλιο στη Νίκαια, μετά την απόλυση των πιο απείθαρχων εικονομάχων επισκόπων. Όπως μπορούσε κάποιος να προβλέψει, το Εικονομαχία θεωρήθηκε αίρεση και η προσκύνηση των εικόνων αποκαταστάθηκε.
Σύγκρουση με τον Κωνσταντίνο ΣΤ΄
Αυτό αποξένωσε τον στρατό, ειδικά τους Αρμενιάκους, οι οποίοι είχαν παράσχει μία σταθερή βάση στήριξης για τον Κωνσταντίνο ΣΤ΄ εναντίον της μητέρας του. Το 795 οι σχέσεις του με την Εκκλησία έγιναν τεταμένες με τη λεγόμενη "Διαμάχη μοιχείας", όταν χώρισε τη Μαρία της Άμνιας και νυμφεύτηκε την ερωμένη του Θεοδότη. Ως αποτέλεσμα, η θέση της Αυτοκράτειρας Ειρήνης με τη γραφειοκρατία της πρωτεύουσας έγινε ισχυρότερη και άρχισε να συνωμοτεί εναντίον τού γιου της. Ενώ η Ειρήνη δωροδοκούσε τα Ταγμάτα, ο Σταυράκιος και άλλοι πράκτορες της Ειρήνης έκαναν να αποτύχει μία εκστρατεία με επικεφαλής τον Κωνσταντίνο ΣΤ΄ εναντίον των Αράβων, φοβούμενοι ότι μία νίκη θα ενίσχυε τη θέση τού Αυτοκράτορα με τον λαό και τον στρατό. Καθώς επέστρεψε στην πρωτεύουσα, ο Αυτοκράτορας συνελήφθη και τυφλώθηκε. Αν και δηλώθηκε επίσημα ότι επέζησε και παρέμεινε φυλακισμένος, πιθανότατα πέθανε από τις πληγές του κάποια στιγμή μετά.
Η Ειρήνη μόνη στην εξουσία και η αντιπαλότητα του Σταυρακίου με τον Αέτιο
δεξιά|μικρογραφία|300x300εσ| Χρυσός [[σόλιδος της Αυτοκράτειρας Ειρήνης κατά την αποκλειστική της βασιλεία (βασ. 797–802). Και στις δύο πλευρές εικονίζεται η ίδια με επιγραφή EIRINH BACILISSH.]]
Με την απομάκρυνση του Κωνσταντίνου ΣΤ΄, η Ειρήνη βασιλεύει πλέον μόνη της, η πρώτη Ρωμαία Αυτοκράτειρα που το έκανε. Ο Σταυράκιος ωστόσο βρήκε τη θέση του να αμφισβητείται όλο και περισσότερο, από έναν άλλο ισχυρό ευνούχο και αξιόπιστο υπηρέτη της Αυτοκράτειρας, τον Αίτιο. Και οι δύο συμμετείχαν σε μία έντονη αντιπαλότητα για να θέσουν τούς συγγενείς τους σε θέσεις εξουσίας, ώστε να εξασφαλίσουν τον έλεγχο της Αυτοκρατορίας μετά το τέλος της Ειρήνης.
Αυτή η αντιπαλότητα εντατικοποιήθηκε, όταν η Ειρήνη αρρώστησε σοβαρά τον Μάιο του 799. Με την υποστήριξη του δομέστικου των Σχολών Νικήτα Τριφύλλιου, ο Αέτιος κατηγόρησε τον Σταυράκιο στην Ειρήνη, ότι εκείνος σχεδίαζε να σφετεριστεί τον θρόνο. Η Ειρήνη διοργάνωσε ένα συμβούλιο στο Παλάτι της Ιερίας, όπου ο ισχυρός υπουργός της κατηγορήθηκε, αλλά συγχωρήθηκε και έφυγε. Ο Σταυράκιος άρχισε τώρα να προετοιμάζει το δικό του αντίθετο χτύπημα, δωροδοκώντας μέλη των Ταγμάτων, αν και φαίνεται ότι δεν είχε υποστηρικτές μεταξύ των ανώτερων στην ιεραρχία. Ένας ευνούχος αποκλειόταν νομικά από τον Αυτοκρατορικό θρόνο, ωστόσο ο Σταυράκιος φαίνεται να φιλοδοξούσε να τον καταλάβει για τον εαυτό του. Προειδοποιημένη από τον Αέτιο, η Αυτοκράτειρα Ειρήνη εξέδωσε εντολές τον Φεβρουάριο του 800, ότι καθένας στον στρατό δεν θα έπρεπε να έχει επαφή με τον Σταυράκιο. Αυτό το μέτρο μείωσε τα σχέδια τού τελευταίου και εισήγαγε μία -επισφαλή- ισορροπία μεταξύ Σταυράκιου και Αετίου, με το τελευταίο να εξακολουθεί να υποστηρίζεται από τον Νικήτα Τρυφύλλιο. Λίγο αργότερα ο Σταυράκιος αρρώστησε βαριά: αναφέρεται ότι έβηχε αίμα. Παρ' όλα αυτά, πεπεισμένος από ιατρούς, μοναχούς και μάντεις ότι θα ζούσε και θα γίνει Ρωμαίος αυτοκράτορας, προκάλεσε εξέγερση στην Καππαδοκία εναντίον του αντιπάλου του Αετίου, ο οποίος τότε είχε εξασφαλίσει τη θέση τού στρατηγού τού Θέματος Ανατολικών (η υψηλότερης κατάταξης στρατιωτική θέση στη Ρωμαϊκή Αυτοκρατορία). Ωστόσο, πριν ακόμη η είδηση της εξέγερσης -η οποία καταστάλθηκε γρήγορα- να φτάσει στην πρωτεύουσα, ο Σταυράκιος είχε αποβιώσει στις 3 Ιουνίου 800.
Δείτε επίσης
Κατηγορία:Βυζαντινοί αυλικοί Κατηγορία:Πατρίκιοι Κατηγορία:Βυζαντινοί αρμενικής καταγωγής Κατηγορία:Βυζαντινοί αξιωματούχοι Κατηγορία:Βυζαντινοί στρατηγοί Κατηγορία:Βυζαντινοί του 8ου αιώνα
Ονησίκριτος
Ο Ονησίκριτος (πιθ. Αστυπάλαια, 360 π.Χ. – 290 π.Χ.) ήταν αρχαίος Έλληνας ιστορικός του 4ου αιώνα π.Χ., που καταγόταν από την Αίγινα ή την Αστυπάλαια.
Ο Ονησίκριτος υπήρξε σε προχωρημένη ηλικία μαθητής του Διογένη. Πήρε μέρος στην εκστρατεία του Μεγάλου Αλεξάνδρου και έφθασε μέχρι την Ινδία ως αρχιπλοηγός του στόλου του Νεάρχου. Ήταν ιδιαίτερα καταρτισμένος ναυτικός. Ο Μέγας Αλέξανδρος ανέθεσε στον Ονησίκριτο το 326 π.Χ. να συνομιλήσει με τους γυμνοσοφιστές της Ινδίας.
Το έργο του Ονησίκριτου για τον Μέγα Αλέξανδρο δεν σώθηκε (διασώθηκε μόνον ο τίτλος του: «Πῶς Ἀλέξανδρος ἤχθη»), σώθηκαν όμως αποσπάσματα από άλλα έργα του που μας πληροφορούν για την αρχαία Ινδία και τους κατοίκους της. Φαίνεται να έγραψε τα έργα του στην αυλή του βασιλιά Λυσιμάχου της Θράκης. Κατά την αρχαιότητα θεωρούσαν τον Ονησίκριτο κομπορρήμονα και αναξιόπιστο, ακόμα και ο ίδιος ο Αλέξανδρος. Τα έργα του θεωρούνταν αναξιόπιστα ακόμη και από μετέπειτα ιστοριογράφους, όπως τον Αρριανό. Ο Στράβων π.χ. μνημονεύει τις υπερβολές του και την αγάπη του για τα θαυμαστά πράγματα. Ωστόσο, ένα απόσπασμά του, όπου συνομιλεί με Ινδούς γυμνοσοφιστές φανερώνει άνθρωπο πνευματώδη και οξυδερκή παρατηρητή. Ο Περίπλους του (των ακτών της Ινδίας) ενσωματώθηκε από τον Ιούβα Β΄ τον Μαυριτανό με απομνημονεύματα ταξιδιών από τον Νέαρχο και άλλους γεωγράφους, και κυκλοφορήθηκε από αυτόν υπό το όνομα του Ονησικρίτου, αποτελώντας σημαντική πηγή για τον Πλίνιο.
Παραπομπές
Κατηγορία:Αρχαίοι Έλληνες συγγραφείς Κατηγορία:Κυνικοί φιλόσοφοι Κατηγορία:Αρχαίοι Έλληνες ιστορικοί Κατηγορία:Γεωγράφοι του Μεγάλου Αλεξάνδρου Κατηγορία:Ναύαρχοι του Μεγάλου Αλεξάνδρου
Μουραντξανλί (Κουμπαντλί)
Το Μουραντξανλί (επίσης, Μουραντχανλί και Μουραντχατλού) είναι ένα χωριό στην επαρχία Κουμπαντλί στο Αζερμπαϊτζάν.
Το Μουραντξανλί είναι χωριό Αζέρων, στο Κουμπαντλί.
Κατηγορία:Κατοικημένες περιοχές στην Επαρχία Κουμπαντλί
Καρούτες Ηλείας
Για συνώνυμο οικισμό δείτε το λήμμα: Καρούτες Φωκίδας
Οι Καρούτες είναι μικρός πεδινός οικισμός της Ηλείας στην Περιφερειακή Ενότητα Ηλείας  σε υψόμετρο 24 μέτρα, ο οποίος βρίσκεται στο κέντρο του νομού και βόρεια του Αλφειού ποταμού. Απέχουν 11 χλμ. Δ.-ΒΔ. από την Αρχαία Ολυμπία (έδρα του δήμου), 11 χλμ. Α. από τον Πύργο και 2 χλμ. ΝΑ. από την Σμίλα. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Σμίλας. Σύμφωνα με το Σχέδιο Καλλικράτης μαζί με τη Σμίλα αποτελούν την τοπική κοινότητα Σμίλας που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 49 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Αρχαίας Ολυμπίας
Εθνική Γερμανίας U18 (καλαθοσφαίριση γυναικών)
Η εθνική ομάδα καλαθοσφαίρισης γυναικών U18 της Γερμανίας είναι το συγκρότημα που αντιπροσωπεύει τη χώρα της Γερμανίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 18 ετών. Είναι επίσης γνωστή ως Εθνική Γερμανίας Νεανίδων. Βρίσκεται υπό τη δικαιοδοσία της Γερμανικής Ομοσπονδίας Καλαθοσφαίρισης (Deutscher Basketball Bund).
Εξωτερικοί σύνδεσμοι
Γυναικων U18
Super Mario 64
Το παιχνίδι άφησε μια μόνιμη εντύπωση στο σχεδιασμό 3D βιντεοπαιχνιδιών, γνωστό πιο πολύ για τη χρήση του δυναμικού συστήματος κάμερας και του αναλογικού ελέγχου στις 360 μοίρες, και είναι αναγνωρισμένο από κριτικούς και υποστηριχτές της σειράς, ως ένα από τα πιο σπουδαία και επαναστατικά παιχνίδια όλων των εποχών.
Gameplay
Το Super Mario 64 είναι ένα 3D βιντεοπαιχνίδι πλατφόρμας, όπου ο παίκτης χειρίζεται τον Mario σε διάφορες πίστες. Κάθε επίπεδο είναι ένας περίφρακτος κόσμος, όπου ο παίκτης είναι ελεύθερος να περιπλανηθεί σε όλες τις κατευθύνσεις χωρίς περιορισμούς χρόνου. Οι κόσμοι έχουν εχθρούς, που επιτίθενται στον Mario, καθώς και φιλικά πλάσματα που παρέχουν βοήθεια, προσφέρουν πληροφορίες ή ζητούν μια χάρη. Ο παίκτης συλλέγει αστέρια σε κάθε επίπεδο, με κάποια να εμφανίζονται μόνο με την ολοκλήρωση συγκεκριμένων εργασιών, τα οποία εμφανίζονται από την αρχή του επιπέδου. Ορισμένες προκλήσεις γίνονται, νικώντας ένα αφεντικό, λύνοντας γρίφους, αντιμετωπίζοντας έναν αντίπαλο και συλλέγοντας κέρματα. Όσο περισσότερα αστέρια συλλέγονται, τόσο περισσότεροι χώροι στο κάστρο γίνονται διαθέσιμοι. Ο παίκτης ξεκλειδώνει πόρτες στο κάστρο με κλειδιά, τα οποία αποκτά νικώντας τον Bowser σε ειδικές (special) πίστες. Υπάρχουν, επίσης, πολλές κρυμμένες μίνι-πίστες και άλλα μυστικά στο παιχνίδι, τα περισσότερα τα οποία περιέχουν έξτρα αστέρια, τα οποία χρειάζονται για την πλήρη ολοκλήρωση του παιχνιδιού.
Πλοκή
Το παιχνίδι τοποθετείται στο κάστρο της Princess Peach, το οποίο αποτελείται από τρεις ορόφους, ένα υπόγειο, μια τάφρο και μια αυλή. Ο χώρος εκτός του κάστρου είναι μια εισαγωγική περιοχή, όπου μπορεί ο παίκτης να πειραματιστεί με τις ικανότητές του Mario. Διάσπαρτα σε όλο το κάστρο είναι είσοδοι σε επίπεδα μέσω μυστικών τοίχων και πινάκων ζωγραφικής.
Το παιχνίδι ξεκινάει με ένα γράμμα από την Princess Peach, προσκαλώντας τον Mario να έρθει στο κάστρο της για μια τούρτα που έφτιαξε για αυτόν. Όταν, όμως, έρχεται ο Mario, ανακαλύπτει ότι ο Bowser επιτέθηκε στο κάστρο και φυλάκισε την πριγκίπισσα και τους ανθρώπους της, χρησιμοποιώντας τη δύναμη των "120 Power Stars" του κάστρου. Πολλοί από τους πίνακες ζωγραφικής είναι πύλες σε άλλους κόσμους, όπου οι ακόλουθοι του Bowser κοιτάνε πάνω από τα αστέρια. Ο Mario διερευνά το κάστρο για αυτές τις πύλες για να μπει στους κόσμους και να επαναφέρει τα αστέρια. Έχει πρόσβαση σε περισσότερα δωμάτια, όσο επαναφέρει "Power Stars", και τελικά διασχίζει τρεις διαφορετικές πίστες εμποδίων με την κάθε μία να οδηγεί στη δική της μάχη με τον Bowser. Όταν νικήσει ο Mario τον Bowser τις πρώτες δύο φορές, παίρνει ένα κλειδί για το άνοιγμα ενός άλλου επιπέδου του κάστρου, ενώ όταν τον νικήσει στην τελική μάχη, η Peach απελευθερώνεται από το παράθυρο, πάνω από την είσοδο του κάστρου, και τον ανταμείβει, φιλώντας τον στη μύτη και φτιάχνοντας του τη τούρτα, που του υποσχέθηκε.
Ανάπτυξη
Παρόλο που η ανάπτυξη του Super Mario 64 διήρκεσε δύο χρόνια, ξεκινώντας στις 7 Σεπτεμβρίου του 1994 και τελειώνοντας στις 20 Μαϊου του 1996, ο Σιγκέρου Μιγιαμότο είχε επινοήσει ήδη ένα τρισδιάστατο παιχνίδι Mario πριν από πέντε χρόνια, όταν δούλευε στο Star Fox, του SNES Είχε σκεφτεί τη χρήση του Super FX, προκειμένου να αναπτυχθεί ένα παιχνίδι για το Super Nintendo Entertainment System με όνομα "Super Mario FX", αλλά τελικά η ιδέα άλλαξε και προορίστηκε για το Nintendo 64. Αυτό δεν έγινε εξαιτίας των περιορισμών του συστήματος, αλλά επειδή το χειριστήριο του Nintendo 64 είχε περισσότερα κουμπιά για το gameplay. Σύμφωνα με τον Dylan Cuthbert, πρώην μηχανικό της Argonaut Software, το Super Mario FX δεν έφτασε ποτέ στην κατάσταση της ανάπτυξης, και ότι το "Super Mario FX" ήταν το κωδικό όνομα του ίδιου του Super FX.
Σύμφωνα με τον Jez San, ο σχεδιασμός του Super Mario 64 επηρεάστηκε από ένα πρωτότυπο ενός ακυρωμένου 3D παιχνιδιού πλατφόρμας της Argonaut Software, με πρωταγωνιστή τον Yoshi, το οποίο αργότερα θα γινόταν το Croc: Legend of the Gobbos.
Η ανάπτυξη του παιχνδιού ξεκίνησε επίσημα στις 7 σεπτεμβρίου του 1994 και έληξε στις 20 Μαιου του 1996, ξωδεύοντας έναν παραπάνω χρόνο στον σχεδιασμό. Το παιχνίδι άρχισε ως ενα ισομετρικο παιχνίδι πλατφόρμας, παρόμοιο με το στυλ του Super Mario RPG: The legend of the seven stars. Αφού απορρίφθηκε αυτή η ιδέα, το πρώτο πρωτότυπο του παιχνιδιού που δημιοργήθηκε, είχε τον Μάριο να κυνηγάει ένα χρύσο κουνέλι, σε μια ίσια επιφανεια. αυτό το πρωτότυπο εξασφάλισε το στυλ παιχνιδιού του super mario 64.
Η όραση του Σιγκέρου Μιγιαμότο για το παιχνίδι ήταν ένα διαδραστικό 3D καρτούν και για αυτό ήθελε να δώσει στους χαρακτήρες όσο περισσότερη ζωντάνια ήθελε. ο χαρακτήρας του Μάριο από μόνος του, κατέληξε να έχει 208 κινήσεις, ενώ και άλλοι χαρακτήρες πήραν έμπνευση απο κανονίκους παράγωντες, όπως τα Boos τα οποία βασίζονται στην γυνάικα του Τακασι Ιζούκα, που όπως είπε και ο ίδιος, είναι ήσυχη συνήθως αλλά μια μέρα εξαγριώθηκε, γιατί ο Ιζούκα ξόδευε πάρα πολύ χρόνο στην δούλεια. Στο παιχνίδι τα boos, είναι ακίνητα όταν τα κοιτάς αλλά οταν τους γυρίζεις την πλάτη αρχίζουν να σε κυνηγάνε
Η πρώτη φορά μπορούσε κανείς να παίξει το παιχνίδι ήταν στην Nintendo Space World '95. Τότε το παιχνίδι ήταν 50% ετοιμο με τις βασικές κηνίσεις έτοιμες και 32 πίστες στο παιχνιδι αντί για τις 15 που είχε το τελικό προιών.
Στο παιχνίδι, θα υπήρχε μια λειτουργία δύο παικτών που άφηνε τον δεύτερο πάικτη να παίξει ως τον αδερφό του Μάριο, τον Luigi όμως η κονσόλα δεν ήταν αρκετά δυνατη για να κάνει κάτι τέτοιο. Ο μιγιαμότο ήθελε να περιλάβει ένα μινι-παιχνίδι, πάλι για δύο παίκτες στο τελικό παιχνίδι, αλλά και αυτη ιδέα απορρίφθηκε, επειδή οι περισσότεροι ιδιοκτήτες του Nintendo 64 είχαν μόνο ένα χειρηστήριο.
Υποδοχή
Το Super Mario 64 δέχτηκε θριαμβευτικές κριτικές και είναι το παιχνίδι του Nintendo 64 με τις περισσότερες πωλήσεις, έχοντας πουλήσει 11 εκατομμύρια αντίτυπα από τον Μάιο του 2003. Είναι το δεύτερο πιο δημοφιλές παιχνίδι στο Virtual Console του Nintendo Wii, μετά από το Super Mario Bros..
Το παιχνίδι έχει επαινεθεί στον εν λόγω είδος των βιντεοπαιχνιδιών και εξακολουθεί να είναι εξαιρετικά αναγνωρισμένο. Έχει συγκεντρώσει πολλά βραβεία, συμπεριλαμβανομένων των "Game of the Year", καθώς και των καλύτερων επιλογών του "Player's Choice" της Nintendo. Επιπλέον, το Super Mario 64 έχει τοποθετηθεί σε υψηλή θέση σε καταλόγους καλύτερων παιχνιδιών από πολλούς κριτικούς, συμπεριλαμβανόμενων της IGN,  του Game Informer, του Edge, του Yahoo! Games,  καθώς και χρηστών του GameFAQs και του Nintendo Power. Το Electronic Gaming Monthly έδωσε στο παιχνίδι ένα χρυσό βραβείο στην αρχική του κριτική, ενώ στο περιοδικό Edge, το Super Mario 64 ήταν το πρώτο παιχνίδι που έλαβε ένα τέλειο σκορ. Το περιοδικό Maximum έδωσε στο παιχνίδι το βραβείο "Maximum Game of the Month". Το Game Informer αρχικά έδωσε στο παιχνίδι ένα 9.75, αλλά μια δεκαετία αργότερα του έδωσε ένα 9.0 σε ένα "Retro Review". Το περιοδικό Famitsu έδωσε στο παιχνίδι ένα 39/40. Το Nintendo Power επευφήμησε τα γραφικά, τον ήχο και το gameplay, αλλά επέκρινε τις γωνίες της κάμερας. Το περιοδικό Next Generation επαίνεσε πολλές πτυχές του παιχνιδιού, όπως τη μουσική, τα γραφικά και την έλλειψη χρόνου φόρτωσης, αν και σχολίασε ότι το παιχνίδι είναι λιγότερο προσιτό από τα προηγούμενα παιχνίδια Mario, χαρακτηρίζοντας τις ασταθείς κινήσεις της κάμερας του παιχνιδιού και την έλλειψη βέλτιστης γωνίας ως απογοητευτικές.
Κριτικοί και προγραμματιστές βιντεοπαιχνιδιών επαίνεσαν το Super Mario 64 για τον σχεδιασμό και τη χρήση του 3D. Το παιχνίδι θεωρείται από το 1UP.com ως ένα από τα πρώτα παιχνίδια που μετέφεραν μια σειρά παιχνιδιών από 2D σε πλήρες 3D. Το Maximum σχολίασε ότι "το παλιό είδος της πλατφόρμας 2D είναι ουσιαστικά νεκρό με την άφιξη αυτού του παιχνιδιού" και ότι "οι περιορισμοί που ενυπήρχαν σε αυτό το είδος έχουν σβηστεί μετά από το Mario 64." Κατά τη μετάβαση στο 3D, πολλές από τις συμβάσεις της σειράς επανεξετάστηκαν δραστικά, δίνοντας έμφαση στην εξερεύνηση πάνω από το παραδοσιακό άλμα πλατφόρμας ή το "hop and bop". Αν και η ποιότητά του αμφισβητήθηκε από μερικούς, υποστηρίχθηκε ότι καθιέρωσε ένα εντελώς νέο είδος, διαφορετικό από αυτό των προηγούμενων παιχνιδιών της σειράς.
Κληρονομιά
thumb|right|Αντί να μένει πίσω από τον Mario, η κάμερα περιστρέφεται για να δείξει τη διαδρομή|170px Οι κριτικοί αναγνωρίζουν το Super Mario 64 ως τον βασικό παράγοντα στην αρχική επιτυχία της κονσόλας Nintendo 64. Αν και το σύστημα ήταν αρχικά πολύ επιτυχημένο, απώλεσε τελικά μεγάλο μέρος του μεριδίου αγοράς του στο PlayStation της Sony. Το 1UP.com απέδωσε αυτήν την παρακμή στη χρήση των κασετών της Nintendo και τον σχεδιασμό του χειριστηρίου του Nintendo 64, το οποίο εφαρμόστηκε από τον Μιγιαμότο για το Super Mario 64.
Το παιχνίδι επηρέασε επίσης πολλά 3D βιντεοπαιχνίδια πλατφόρμας που ακολύυθησαν. Το GameDaily δήλωσε ότι το παιχνίδι "ορίζει την τρισδιάστατη εμπειρία πλατφόρμας, επηρεάζοντας πολλούς σχεδιαστές να δημιουργήσουν τα δικά τους". Το GamesTM σημείωσε ότι πολλές εταιρείες παιχνιδιών, συμπεριλαμβανομένης της Nintendo, έχουν προσπαθήσει να αναπτύξουν ένα παιχνίδι πλατφόρμας, που να μοιάζει με το Super Mario 64. Η εταιρεία Rare δήλωσε το 2013 ότι κατά την ανάπτυξη του Conker's Bad Fur Day, είχε αρχικά αντλήσει έμπνευση από τη βαθιά ανάλυση του gameplay και της μηχανικής κάμερας του Super Mario 64. Το Super Mario 64 είναι αξιοσημείωτο για την αίσθηση ελευθερίας και μη γραμμικότητας. Ένα κεντρικό σημείο, όπου οι έλεγχοι μπορούν να μαθευτούν πριν εισέλθουν στα ίδια τα επίπεδα, έχει από τότε χρησιμοποιηθεί σε πολλά 3D παιχνίδια πλατφόρμας. Επιπλέον, η σχεδίαση επιπέδων με βάση την αποστολή του παιχνιδιού αποτέλεσε έμπνευση για άλλους σχεδιαστές παιχνιδιών. Ο Μάρτιν Χόλις, ο οποίος δημιούργησε το GoldenEye 007, λέει ότι "η ιδέα για την τεράστια ποικιλία των αποστολών σε ένα επίπεδο προήλθε από το Super Mario 64".
Το Super Mario 64 είναι το πρώτο παιχνίδι που έχει μια "ελεύθερη" κάμερα που μπορεί να ελεγχθεί ανεξάρτητα από τον χαρακτήρα. Τα περισσότερα τρισδιάστατα παιχνίδια εκείνη την εποχή χρησιμοποιούσαν προοπτική πρώτου προσώπου ή μια κάμερα που είχε σταθερή θέση με τον παίκτη ή το επίπεδο. Για να δημιουργηθεί η ελευθερία εξερεύνησης σε έναν τρισδιάστατο κόσμο, οι σχεδιαστές δημιούργησαν ένα δυναμικό σύστημα στο οποίο η βιντεοκάμερα λειτουργεί από τον χαρακτήρα Lakitu. Αυτό το σύστημα κάμερας θα γινόταν το πρότυπο για 3D παιχνίδια πλατφόρμας στο μέλλον. Το Nintendo Power δήλωσε ότι το σχέδιο ελέγχου της κάμερας είναι αυτό που μετέτρεψε τα παιχνίδια πλατφόρμας σε τριών διαστάσεων, και ότι το παιχνίδι, μαζί με το Legend of Zelda: Ocarina of Time, "άφησαν τα σημάδια τους" στη τρισδιάστατη εποχή. Μαζί με τον έλεγχο κάμερας, το παιχνίδι καινοτομούσε επίσης στην εφαρμογή της κίνησης. Το Edge δήλωσε ότι το παιχνίδι άλλαξε "τις προσδοκίες των παικτών της 3D κίνησης για πάντα". Ο μοχλός του χειριστηρίου του Nintendo 64 επιτρέπει πιο ακριβείς και ευρείες κινήσεις χαρακτήρων από τα ψηφιακά D-pads άλλων κονσολών, και το Super Mario 64 το χρησιμοποιεί με έναν τρόπο μοναδικό για την εποχή του. Εκείνη την εποχή, τα τρισδιάστατα παιχνίδια επέτρεπαν γενικά τα χειριστήρια στα οποία ο παίκτης θα μπορούσε να ελέγξει τον χαρακτήρα είτε σε σχέση με μια σταθερή γωνία της κάμερας είτε σε σχέση με την προοπτική του χαρακτήρα. Τα χειριστήρια του Super Mario 64 είναι πλήρως αναλογικά και ερμηνεύουν ένα εύρος κίνησης 360 μοιρών σε πλοήγηση μέσω ενός τρισδιάστατου χώρου σε σχέση με την κάμερα. Επίσης, ο μοχλός του χειριστηρίου επιτρέπει τον ακριβή έλεγχο των λεπτομερών κινήσεων, όπως για παράδειγμα την ταχύτητα με την οποία τρέχει ο Mario. Το Super Mario 64 ήταν ένα από τα πρώτα παιχνίδια που υλοποίησαν αυτό το σύστημα.
Εξωτερικοί σύνδεσμοι
Κατηγορία:Mario Κατηγορία:Βιντεοπαιχνίδια του 1996 Κατηγορία:3D βιντεοπαιχνίδια πλατφόρμας Κατηγορία:Βιντεοπαιχνίδια του Nintendo 64 Κατηγορία:Βιντεοπαιχνίδια του iQue Κατηγορία:Βιντεοπαιχνίδια του Virtual Console Κατηγορία:Βιντεοπαιχνίδια της Nintendo EAD Κατηγορία:Νικητές Golden Joystick Award
Κατερίνα Αυγουστάκη
Η Katerine Avgoustakis (Ελληνικά: Κατερίνα Αυγουστάκη) (Σεπτεμβριος 16, 1983) είναι ελληνικής καταγωγής τραγουδίστρια γεννημένη στο Βέλγιο.
Παιδικά χρόνια
Γεννήθηκε στις 16 Σεπτεμβρίου το 1983 από Έλληνα πατέρα και Βελγίδα μητέρα. Παίζει πιάνο και ήταν μέλος σε χορωδία.
2002–2006: Ιντιάνα, Fame story Βελγίου
Το 2002 έκανε το μουσικό της ντεπούτο ως μέλος του συγκροτήματος Ιντιάνα με το οποίο συμμετέιχε σε διαγωνισμό εκπροσώπησης του Βελγίου στη Eurovision. Τελικά οι Ιντιάνα δεν τα κατάφεραν.
Το 2005 πήρε μέρος στην αντίστοιχη εκπομπή fame story στο Βέλγιο που ονομάζεται Star academy. Κατάφερε και έφτασε ως τα τελικά και κέρδισε ένα συμβόλαιο με δισκογραφική εταιρεία. Από τότε κυκλοφόρησε μερικά αρκετά επιτυχημένα τραγούδια και κέρδισε αρκετά μουσικά βραβεία στο Βέλγιο.
2007–Σήμερα: Νέες Δουλειές
Το 2007 συμμετείχε και σε δεύτερο ριάλιτι και βγήκε δεύτερη
Κατά καιρούς της έχουν γίνει προτάσεις να κυκλοφορήσει ένα διεθνές άλμπουμ. Πρόσφατα σε συνέντευξη της δήλωσε ότι "θα ήταν άπαιχτη η προοπτική μιας διεθνούς καριέρας". Αυτή τη στιγμή βρίσκεται σε επαφές με ανθρώπους από την Ελλάδα και ήδη τραγούδια της παίζονται στην Ισπανία και την Πολωνία. Τα τραγούδια της είναι επίσης δημοφιλή στη Σκανδιναβία, την Ιαπωνία και τη Ρωσία.
Σε πρόσφατη συνέντευξή της δήλωσε οτι θέλει να εκπροσωπήσει την Ελλάδα στο διαγωνισμό της Eurovision. Μάλιστα το 2009 έγραψε τους στίχους σε ένα από τα υποψήφια τραγούδια του Σάκη Ρουβά για την Eurovison.
Toν Μάρτιο του 2009 τραγούδησε το τραγούδι Ayo technology για ένα φιλανθρωπικό άλμπουμ και έκανε τρομερή επιτυχία στην Πολωνία, φτάνοντας στην 5η θέση στους πίνακες.
Προσωπική ζωή
Ζει στο Βέλγιο. Το αρχικό επάγγελμά της ήταν αισθητικός.
Εξωτερικοί σύνδεσμοι
Κατηγορία:Βέλγοι τραγουδιστές Κατηγορία:Ελληνίδες τραγουδίστριες
Νικόλαος Φερεκείδης
Ο  Νικόλαος Φερεκείδης  (Νάπολη 1862 – Αθήνα 1929) ήταν Έλληνας ιμπρεσιονιστής ζωγράφος.